**ບົດກ່າວເປີດ**

**ກອງປະຊຸມປະຈຳປີ 2016 ວຽກງານຄຸ້ມຄອງສຳມະໂນຄົວແລະກໍ່ສ້າງຮາກຖານ**

**ທົ່ວແຂວງຫຼວງພະບາງແລະທິດທາງແຜນການປີ 2017**

ຮຽນ: ຄະນະປະທານທີເຄົາລົບນັບຖືຢ່າງສູງ.

ຮຽນ: ບັນດາສະຫາຍແຂກຜູ້ແທນກອງປະຊຸມທີນັບຖືແລະຮັກແພງ.

ມື້ນີ້, ກອງປະຊຸມປະຈຳປີວຽກງານຄຸ້ມຄອງສຳມະໂນຄົວແລະກໍ່ສ້າງຮາກຖານໄດ້ໄຂຂຶ້ນຢ່າງສະຫງ່າຜ່າເຜີຍໃນທ່າມກາງບັນຍາກາດທີ່ທົ່ວພັກທົ່ວປວງຊົນລາວພວມມິຕິຊົມຊືນຜົນສຳເລັດກອງປະຊຸມໃຫຍ່ຄັ້ງທີ 10ຂອງພັກ ແລະ ພວມພັນຂະຫຍາຍມະຕິກອງປະຊຸມໃຫຍ່ຄັ້ງທີ 7 ຂອງອົງຄະນະພັກແຂວງ, ກອງປະຊຸມໃຫຍ່ຄັ້ງທີ່ 2 ຂອງອົງຄະນະພັກກອງບັນຊາການປກສແຂວງ,ພ້ອມດຽວກັນນັ້ນກໍ່ພວມສ້າງຂະບວນການຂຳນັບຮັບຕອນວັນສ້າງຕັ້ງກຳລັງປ້ອງກັນຄວາມສະຫງົບຄົບຮອບ 55ປີ.

**ບັນດາທ່ານທີ່ຮັກແພງ**

ກອງປະຊຸມວຽກງານຄຸ້ມຄອງສຳມະໂນຄົວແລະກໍ່ສ້າງຮາກຖານເປິດຂຶ້ນແລະດຳເນີນໄດ້ແມ່ນຍ້ອນຄວາມຮັບຜິດຊອບສູງຂອງຄະນະພັກ, ຄະນະກອງບັນຊາການປກສແຂວງ,ຕະຫຼອດກອງບັນຊາການປກສເມືອງແລະພະນັກງານ-ນັກຮົບພາຍໃນຫ້ອງທີ່ໄດ້ພ້ອມກັນບຸກບືນປະຕິບັດໜ້າທີວຽກງານວິຊາສະເພາະໄດ້ຮັບຜົນສຳເລັດໃນຊຸມປີຜ່ານມາ.

**ບັນດາທ່ານທີ່ນັບຖືແລະຮັກແພງ**

ໜ້າທີ່ສຳຄັນຂອງກອງປະຊຸມຄັ້ງນີ້ຈະໄດ້ສຸມໃສ່ພິຈາລະນາຄົ້ນຄ້ວາຟັງການປະກອບຄຳຄິດຄຳເຫັນຈາກບັນດາຫ້ອງ, ກອງບັນຊາການປກສເມືອງເຂົ້າໃນບົດສະຫຼຸບປະຈຳປີໂດຍເລັງໃສ່ດ້ານດີຜົນງານ, ດ້ານອ່ອນຂໍຄົງຄ້າງໃນໄລຍະຜ່ານມາແລະທິດທາງແຜນການໃນປີ 2017, ພິເສດກອງປະຊຸມຈະໄດ້ຮັບຝັງການໂອ້ລົມຈາກທ່ານປະທານກອງປະຊຸມເຊິ່ງເນື້ອໃນໂອ້ລົມຈະກາຍເປັນທິດຊີ້ນຳອັນສຳຄັນໃຫ້ແກ່ຄະນະຫ້ອງ, ຄະນະກອງບັນຊາການປກສເມືອງ, ພ້ອມທັງພະນັກງານ-ນັກຮົບເພື່ອສືບຕໍ່ຜັນຂະຫຍາຍວຽກງານວິຊາສະເພາະໃຫ້ເກີດດອກອອກຜົນເປັນຈິງ.

ທັງໝົດນີ້; ລ້ວນແຕ່ເປັນບັນຫາໃຫຍ່ທີ່ມີລັກສະນະວິທະຍາສາດສຳຄັນໃນການຂະຫຍາຍຕົວຂອງວຽກງານຄຸ້ມຄອງສຳມະໂນຄົວແລະກໍ່ສ້າງຮາກຖານ,ເພາະວ່າວຽກງານດັ່ງກ່າວມີຄວາມໝາຍສຳຄັນໃນການຄຸ້ມຄອງບໍລິຫານລັດແລະຄວາມເປັນລະບຽບຮຽບຮ້ອຍຂອງສັງຄົມເພື່ອຮັບໃຊ້ໃນວຽກງານຄົ້ນຄ້ວາວາງແຜນພັດທະນາເສດຖະກິດສັງຄົມແລະວຽກງານປ້ອງກັນຊາດ-ປ້ອງກັນຄວາມສະຫງົບໃນທົ່ວປວງຊົນຮອບດ້ານ.

ຂ້າພະເຈົ້າມີຄວາມເຊື່ອໝັ້ນວ່າບັນດາສະຫາຍຜູ້ແທນກອງປະຊຸມຈະຍົກສູງຄວາມຮັບຜິດຊອບໃນການສຸມສະຕິປັນຍາເຂົ້າໃນການຄົ້ນຄ້ວາແລະປະກອບຄຳຄິດຄຳເຫັນຢ່າງເລິກເຊິ່ງ, ເຮັດໃຫ້ທຸກເນື້ອໃນກອງປະຊຸມຄັ້ງນີ້ໄດ້ຮັບຜົນສຳເລັດຢ່າງສູງ,

ນະໂອກາດອັນສະຫງ່າລາສີທີ່ເຕັມໄປດ້ວຍຄວາມໝາຍສຳຄັ້ນໃນນາມຕ່າງໜ້າຄະນະກອງປະຊຸມຂ້າພະເຈົ້າຂໍປະກາດໄຂກອງປະຊຸມວຽກງານຄຸ້ມຄອງສຳມະໂນຄົວແລະກໍ່ສ້າງຮາກຖານຄັ້ງນີ້ຢ່າງເປັນທາງການນັບແຕ່ວິນາທີນີ້ເປັນຕົ້ນໄປ.

**(ຂໍຂອບໃຈ)**

**ບົດ​ກ່າວ​ຮັບຄຳໂອວາດ ແລະ ກ່າວປີດ**

**ກອງປະຊຸມປະຈຳປີ 2016ວຽກງານຄຸ້ມຄອງສຳມະໂນຄົວແລະກໍ່ສ້າງຮາກຖານ**

**ທົ່ວແຂວງຫຼວງພະບາງແລະທິດທາງແຜນການປີ 2017**

**ຮຽນ:**ຄະນະປະທານທີເຄົາລົບນັບຖືຢ່າງສູງ.

**ຮຽນ:**ບັນດາສະຫາຍແຂກຜູ້ແທນກອງປະຊຸມທີນັບຖືແລະຮັກແພງ.

ກອງປະຊຸມວຽກງານຄຸ້ມຄອງສຳມະໂນຄົວ ແລະ ກໍ່ສ້າງຮາກຖານ ໄດ້ດຳເນີນເປັນເວລາ......ວັນ,ເຊິງເຕັມໄປດ້ວຍບັນຍາກາດອັນຄຶກຄື້ນ ແລະ ເຕັມໄປດ້ວຍຄວາມຮັບຜິດຊອບສູງ, ມາຮອດມື້ນີ້ກອງປະຊຸມໄດ້ບັນລຸຜົນສຳເລັດຢ່າງຈົບງາມຕາມຈຸດປະສົງ ແລະ ລະດັບຄາດໝາຍທຸກປະການ.

ຜົນສຳເລັດກອງປະຊຸມຄັ້ງນີ້ ແມ່ນໝາກຜົນແຫ່ງການເສີມຂະຫຍາຍສະຕິປັນຍາລວມ ແຫ່ງການຈັດຕັ້ງຜັນຂະຫຍາຍມະຕິກອງປະຊຸມໃຫຍ່ຄັ້ງທີ່ VIIຂອງອົງຄະນະພັກແຂວງ ແລະ ມະຕິກອງປະຊຸມໃຫຍ່ຄັ້ງທີ II ຂອງອົງຄະນະພັກກອງບັນຊາການ ປກສ ແຂວງ ຊຶ່ງເປັນເງື່ອນໄຂເອື້ອອຳນວຍໃຫ້ແກ່ການສືບຕໍ່ປະຕິບັດກອງປະຊຸມປະຈຳປີ 2016ກໍ່ຄືທິດທາງແຜນການປະຈຳປີ 2017 ຂອງກອງບັນຊາການ ປກສ ແຂວງ ກໍ່ຄືຂອງຫ້ອງຄຸ້ມຄອງສຳມະໂນຄົວ ແລະ ກໍ່ສ້າງຮາກຖານໃຫ້ປະກົດຜົນເປັນຈິງ.

**ບັນດາສະຫາຍທີ່ຮັກແພງ**

ກອງປະຊຸມຄັ້ງນີ້ໄດ້ຮັບຟັງໃນການປະກອບຄຳຄິດຄຳເຫັນແລກປຽນບົດຮຽນ ຂອງບັນດາກອງບັນຊາການ ປກສ ເມືອງ, ບັນດາຫອ້ງອ້ອມຂ້າງ ກອງບັນຊາການ ປກສ ແຂວງ ເຊິງເຕັມໄປດ້ວຍບັນຍາກາດ ອັນຝົດຝຶນ ແລະ ມີຄວາມສາມັກຄີຊ່ວຍເຫຼືອເຊິງກັນ ແລະ ກັນ.

ກອງປະຊຸມຂໍສະແດງຄວາມຂອບອົກຂອບໃຈຢ່າງສູງ ແລະ ຮູ້ບຸນຄຸນຢ່າງເລິກເຊິ່ງມາຍັງ ທ່ານ.................... ກໍາມະພັກແຂວງ, ເລຂາພັກ, ຫົວໜ້າກອງບັນຊາການ ປກສ ແຂວງ ທີ່ໃຫ້ກຽດເຂົ້າຮ່ວມ ແລະ ໂອລົມຕໍ່ກອງປະຊຸມຄັ້ງນີ້:ຂ້າພະເຈົ້າໃນນາມຕ່າງໜ້າຄະນະພັກ, ຄະນະຫ້ອງຄຸ້ມຄອງສຳມະໂນຄົວ ແລະ ກໍ່ສ້າງຮາກຖານຂຶ້ນຮັບເອົາຄຳໂອວາດຈາກປະທານກອງປະຊຸມ, ເຊິງມີເນື້ອໃນບາງຕອນທ່ານໄດ້ຍົກໃຫ້ເຫັນສະພາບ ຂອງໂລກ ແລະ ພາກພື້ນທີມີການຜັນແປໄປຢ່າງຊັບສົນ ແລະ ສະຫຼັບສັບຊ້ອນ ເປັນຕົ້ນແມ່ນ ບັນ ຫາຂໍຄັດແຍ່ງທາງດ້ານການເມືອງ, ເສດຖະກິດ, ສາສະໜາ ແລະ ອື່ນໆ, ເຊິງມັນໄດ້ສົ່ງຜົນກະທົບຕໍ່ການພັດທະນາເສດຖະກິດ-ສັງຄົມ, ໂດຍສະເພາະຢູ່ໃນປະເທດເຮົາ ກໍ່ຄື ແຂວງຫຼວງພະບາງ ຂອງພວກເຮົາ.

ຈາກບັນຫາທີກ່າວມາຂ້າງເທິງນັ້ນທ່ານຍັງຍົກໃຫ້ພວກເຮົາເຫັນເຖິງສະພາບກົນອຸບາຍຂອງພວກອິດທິກຳລັງປໍລະປັກ ແລະ ກຸ່ມຄົນບໍດີທີມີການເຄື່ອນໄຫວໃຊ້ຮ້າຍປາຍສີ ດ້ວຍຫຼາຍຮູບ, ຫຼາຍແບບ, ນັບທັງປິດລັບ ແລະ ເປິດເຜີຍ ດ້ວຍຫຼາຍຮູບການນຳໃຊ້ບັນຫາຄວາມຄັດແຍກທາງຊົນເຜົ່າ ສາສະໜາ, ປຸກລະດົມຊວນເຊືອໃຫ້ພໍ່ແມ່ປະຊາຊົນໃນເຂດຊົນນະບົດຫາງໄກຊອກຫຼີ້ກໃນການເຄື່ອນໄຫວຕ້ານຕໍ່ ແນວທາງນະໂຍບາຍຂອງພັກ,ລັດ ເພື່ອຫວັງມ້າງເພລະບອບໃໝ່ຂອງພວກເຮົາ, ເວົ້າລວມເວົ້າສະເພາະແມ່ນການກົດໜວງທວງດຶງ ແຜນການພັດທະນາເສດຖະກິດຢູ່ບັນດາເມືອງ ກໍ່ຄືແຂວງ.

ນອກຈາກບັນຫາດັ່ງກ່າວທ່ານກໍ່ໄດ້ເໜັ້ນໜັກໃນການຈັດຕັ້ງປະຕິບັດໜ້າທີ່ວຽກງານວິຊາສະເພາະຢູ່ໃນແຕ່ລະຂົງເຂດໂດຍສຸມໃສ່ຮາກຖານທ່ອງຖິ່ນເຊິງມີເນື້ອໃນບາງຕອນດັ່ງນີ້:

1. ສືບຕໍ່ປັບປຸງວຽກງານການຂຶ້ນທະບຽນ, ຄຸ້ມຄອງສຳມະໂນຄົວ,ຕົ້ນຕໍ່ແມ່ນການຄຸ້ມຄອງຄົ້ນມາພັກເຊົາຊົ່ວຄ່າວ, ຄົນບໍ່ມີໜ້າຊົ່ວຄ່າວ, ການຍົກຍ້າຍໄປ-ມາໂດຍບໍຖືກຕ້ອງຢູ່ຕາມບ້ານຂອງແຕ່ລະທ້ອງຖິ່ນທີ່ຂຶ້ນກັບຄວາມຮັບຜິດຊອບຂອງແຕ່ລະເມືອງ.
2. ສືບຕໍ່ປັບປຸງຝຶກອົບຮົມປກສບໍລິການປະຊາຊົນ, ປກສບ້ານຢູ່ແຕ່ລະເມືອງໃຫ້ຮູ້ກ່ຽວກັບສິດໜ້າທີໃນການຈັດຕັ້ງປະຕິບັດວຽກງານວິຊາສະເພາະຢູ່ຮາກຖານໃຫ້ມີປະສິດຕິພາບສູງແລະພ້ອມທັງມີການສະຫຼຸບຖອດຖອນບົດຮຽນຂອງວຽກງານດັ່ງກ່າວ.
3. ສືບຕໍ່ໃນການສ້າງຄອບຄົວແລະບ້ານປ້ອງກັນຄວາມສະຫງົບດີຢູ່ແຕ່ລະເມືອງໃຫ້ໄດ້ຕາມຄາດໝາຍທີ່ເມືອງໄດ້ກຳນົດພ້ອມທັງປະກາດຮັບຮອງເອົາຄອບຄົວແລະບ້ານປ້ອງກັນຄວາມສະຫງົບດີ,ໂດຍສະເພາະແມ່ນເລັງໃຊ້ບ້ານຈຸດສຸມການສ້າງບ້ານພັດທະນາຂອງແຕ່ລະເມືອງ.
4. ສືບຕໍ່ຄົ້ນຄວ້າສ້າງແບບແຜນການຄຸ້ມຄອງອາຊີບແລະພາຫະນະພິເສດເປັນຕົ້ນແມ່ນການຄຸ້ມຄອງກາປະທັບ, ການເກັບກູ້ທ້ອນໂຮມອາວຸດລາເນື້ອແລະວຽກງານອື່ນໆທີ່ມີການພົວພັນ, ພ້ອມທັງໃຫ້ມີການສະຫຼຸບຖອດຖອນບົດຮຽນ.

**ບັນດາສະຫາຍທີ່ນັບຖື ແລະ ຮັກແພງ**

ກອງປະຊຸມປະຈຳປີຂອງຫ້ອງຄຸ້ມຄອງສຳມະໂນຄົວ ແລະ ກໍ່ສ້າງຮາກຖານ ສຳເລັດລົງຢ່າງຈົບງາມ, ໄດ້ສະແດງໃຫ້ເຫັນຄວາມເປັນເຈົ້າການ, ຄວາມສາມັກຄີເປັນເອກະພາບ ຂອງບັນດາສະຫາຍຜູ້ແທນກອງປະຊຸມ, ພະນັກງານ-ນັກຮົບພາຍໃນຫ້ອງ, ຂ້າພະເຈົ້າຂໍສະແດງຄວາມຍ້ອງຍໍຊົມເຊີຍຕໍ່ບັນດາຜູ້ແທນກອງປະຊຸມ, ຕະຫຼອດຮອດພະນັກງານ-ນັກຮົບ ທີ່ໄດ້ຍົກສູງ ຄວາມຮັບຜິດຊອບຂອງຕົນໃນການເຂົ້າຮ່ວມກອງປະຊຸມຄັ້ງນີ້**(ຂໍຊົມເຊີຍ)**.

ພິເສດໄດ້ຮັບການເອົາໃຈໃສ່ ຊີ້ນຳ-ນຳ ພາຢ່າງໃກ້ສິດ ຈາກຄະນະພັກ, ຄະນະກອງບັນຊາການ ປກສ ແຂວງ.

ຂ້າພະເຈົ້າຂໍຮຽກຮ້ອງມາຍັງກອງບັນຊາການ ປກສ ເມືອງ, ພະນັກງານ-ນັກຮົບ ຈົງນຳເອົາເນື້ອໃນຈິດໃຈກອງປະຊຸມຄັ້ງນີ້ໄປຈັດຕັ້ງຜັນຂະຫຍາຍເຂົ້າໃນວຽກງານວິຊາສະເພາະໃຫ້ມີການຫັນປຽນໃໝ່ໃນແຕ່ລະໄລຍະ.

ສຸດທ້າຍນີ້ ຂ້າພະເຈົ້າຂໍອວຍພອນອັນປະເສີດມາຍັງປະທານກອງປະຊຸມ, ແຂກຜູ້ມີກຽດຕະ ຫຼອດຮອດພະນັກງານ-ນັກຮົບ ຈົ່ງມີສຸຂະພາບເຂັ້ມແຂງ, ມີຄວາມຜາສຸກ ແລະ ປະສົບຜົນສຳເລັດໃນໜ້າ ທີ່ວຽກງານທຸກປະການ.

ໃນນາມຕາງໜ້າປະທານກອງປະຊຸມ ຂ້າພະເຈົ້າຂໍປະກາດປິດກອງປະຊຸມ ປະຈຳປີຂອງຫ້ອງຄຸ້ມຄອງສຳມະໂນຄົວ ແລະ ກໍ່ສ້າງຮາກຖານຢ່າງເປັນທາງການນັບແຕ່ບັດນີ້ເປັນຕົ້ນໄປ.

**(ຂໍຂອບໃຈ)**

**ບົດໂອ້ລົມຂອງປະທານ**

**ຕໍ່ກອງປະຊຸມປະຈຳປີ ຂອງຫ້ອງຄຸ້ມຄອງສຳ**

**ມະໂນຄົວ ແລະ ກໍ່ສ້າງຮາກຖານ**

ຮຽນ: ບັນດາສະຫາຍຫົວໜ້າຫ້ອງ, ຫົວໜ້າກອງບັນຊາການ ປກສ ເມືອງ,ຕະຫຼອດຮອດພະນັກງານ-ນັກຮົບທີນັບຖື ແລະ ຮັກແພງ.

ຂ້າພະເຈົ້າມີຄວາມພາກພູມໃຈເປັນຢ່າງຍິ່ງ ແລະ ຖືເປັນກຽດຢ່າງສູງ ທີ່ໄດ້ຕ່າງໜ້າຄະນະພັກ ຄະນະກອງບັນຊາການ ປກສ ແຂວງ ມາຮ່ວມກອງປະຊຸມສະຫຼຸບປະຈຳປີວຽກງານຄຸ້ມຄອງສຳມະໂນຄົວ ແລະ ກໍ່ສ້າງຮາກຖານ,ທີ່ໄຂຂຶ້ນໃນທາມກາງບັນຍາກາດທີທົ່ວພັກ,ທົ່ວປວງຊົນລາວທັງຊາດພວມຄຳນັບຊົມເຊີຍຜົນສຳເລັດກອງປະຊຸມໃຫຍ່ຄັ້ງທີ 10 ຂອງສູນກາງພັກ ແລະ ພວມພັນຂະຫຍາຍມະຕິກອງປະຊຸມໃຫຍ່ຄັ້ງທີ 7 ຂອງອົງຄະນະພັກແຂວງຫຼວງພະບາງ.

ກອງປະຊຸມສະຫຼຸບປະຈຳປີຂອງວຽກງານຄຸ້ມຄອງສຳມະໂນຄົວ ແລະ ກໍ່ສ້າງຮາກຖານ ແມ່ນ ມີຄວາມໝາຍສຳຄັນ ເຊິ່ງເປັນສວນໜຶ່ງໃນການປັບປຸງວຽກງານວິຊາສະເພາະໃຫ້ມີຄວາມໜັກແໜ້ນ ແລະ ເຂັ້ມແຂງ ແຕ່ຂັ້ນຮາກຖານຂຶ້ນມາ.

ຜ່ານການຮັບຝັງບົດສະຫຼຸບປະຈຳປີ 2016 ແລະ ທິດທາງແຜນການ 2017, ຄຳປະກອບຄຳຄິດຄຳເຫັນຂອງບັນດາຫ້ອງ, ກອງບັນຊາການ ປກສ ເມືອງເຫັນວ່າ ໃນໄລຍະຜ່ານມາເຖິງວ່າສະພາບແວດ ລ້ອມສາກົນ ແລະ ພາກພື້ນໄດ້ຜັນແປໄປຢ່າງສະຫຼັບຊັບຊອນ ເຊິ່ງມີທັງເງຶ່ອນໄຂຂໍ້ສະດວກທີ່ເອື້ອອຳ ນວຍ ແລະ ສິງທ້າທາຍທົດສອບຫຼາຍປະການ ແຕ່ພະນັກງານ-ນັກຮົບກໍ່ໄດ້ຍົກສູງຄວາມຮັບຜິດຊອບ ຕໍ່ໜ້າທີ່ວຽກງານ ແລະ ມີຄວາມຕັດສິນໃຈສູງໃນການບຸກບືນຜ່ານຜາຄວາມຫຍຸ້ງຍາກຕ່າງໆ ດ້ວຍການຈັດຕັ້ງປະຕິບັດການຫັນລົງກໍ່ສ້າງຮາກຖານການເມືອງ ໃນການສ້າງຄອບຄົວ, ບ້ານ, ກຸ່ມບ້ານ ຕາມຍຸດທະສາດວຽກງານ 3 ສ້າງ ແລະ ມີຄວາມເພີມທະວີຄວາມສາມັກຄີເປັນເອກະພາບ, ໃນການປຸກລະດົມພໍ່ແມ່ປະຊາຊົນເຂົ້າຮ່ວມໃນວຽກງານ ປ້ອງກັນຊາດ-ປ້ອງກັນຄວາມສະຫງົບຕາມ 4 ເນຶ້ອ ໃນ, 4 ຄາດໝາຍທີພັກ-ລັດໄດ້ວ່າງອອກໃນແຕ່ລະໄລຍະ.

ຜົນສຳເລັດທີວຽກງານຄຸ້ມຄອງສຳມະໂນຄົວ ແລະ ກໍ່ສ້າງຮາກຖານຍາດມາໄດ້ນັ້ນແມ່ນໝາກຜົນລວມຂອງການຈັດຕັ້ງປະຕິບັດແນວທາງປຽນແປງໃໝ່ຂອງພັກ-ລັດ, ແມ່ນການ ປະກອບສ່ວນອັນສຳຄັນຂອງພະນັກງານ-ນັກຮົບຢູ່ແຕ່ລະຂັ້ນ, ເຊິ່ງເປັນພື້ນຖານອັນໜັກແໜ້ນໃຫ້ແກ່ວຽກງານວິຊາສະເພາະໃນຊຸມປີຕໍ່ໜ້າ, ໃນນາມຕ່າງໜ້າຄະນະພັກ, ຄະນະກອງບັນຊາການ ປກສ ແຂວງ ຂໍສະແດງຄວາມຍ້ອງຍໍ ຊົມເຊີຍຜົນສຳເລັດທີຍາດມາໄດ້ **(ຂໍຊົມເຊີຍ).**

ຄຽງຄູ່ກັບຜົນສຳເລັດຂ້າງເທິງນັ້ນ, ພວກເຮົາຕ້ອງຮູ້ແຈ້ງຕໍ່ກັບຈຸດອ່ອນ ຂໍ້ຄົງຄ້າງໃນການຈັດຕັ້ງ ປະຕິບັດວຽກງານວິຊາສະເພາະຂອງວຽກງານຄຸ້ມຄອງສຳມະໂນຄົວ ແລະ ກໍ່ສ້າງຮາກຖານ ໃນຊຸມປີ ຜ່ານມາເຊິ່ງໃນບົດສະຫຼຸບກໍ່ໄດ້ຍົກຂຶ້ນມາແລ້ວ, ແຕ່ຂ້າພະເຈົ້າຢາກມີຄຳເຫັນໃນບາງບັນຫາທີ່ຄວນເອົາໃຈໃສຕື່ມດັ່ງນີ້:

1. ຄະນະພັກ, ຄະນະບັນຊາແຕ່ລະຂັ້ນຕອ້ງເອົາໃຈໃສຊີ້ນຳ, ນຳພາພະນັກງານ-ນັກຮົບ ຢ່າງໃກ້ສິດ, ຕິດແທດ ຢູ່ໃນຂອບເຂດຄວາມຮັບຜິດຊອບຂອງຕົນ ໂດຍສະເພາະການນຳເອົາແນວທາງນະໂຍບາຍຂອງພັກ-ລັດ, ມະຕິຄຳສັງ, ຂໍ້ກົດ ແລະ ບັນດາມູນເຊື້ອຂອງກຳລັງລົງໄປເຜີຍແຜໃຫ້ພະນັກງານ ນັກຮົບໄດ້ເຂົ້າໃຈ ແລະ ເຊື່ອມຊືມ, ເພື່ອນຳເຂົ້າໃນການຈັດຕັ້ງປະຕິບັດວຽກງານວິຊາສະເພາະໃຫ້ໄດ້ຮັບຜົນດີຂຶ້ນເທື່ອລະກ່າວ.
2. ຄະນະພັກ, ຄະນະບັນຊາຕ້ອງເຫັນໄດ້ຄວາມໝາຍສຳຄັນຂອງວຽກງານຫັນລົງກໍ່ສ້າງຮາກຖານໂດຍຕິດພັນກັບການສ້າງຄອບຄົວ ແລະ ບ້ານປ້ອງກັນຄວາມສະຫງົບດີ ເຊິງເປັນວຽກງານໜື່ງທີຄວນເອົາໃຈໃສໃນການປຸກລະດົມພໍ່ແມ່ປະຊາຊົນບັນດາເຜົ່າເຂົ້າຮ່ວມໃນວຽກງານ ປ້ອງກັນຊາດ, ປ້ອງກັນຄວາມສະຫງົບ ແລະ ກໍ່ເປັນວຽກງານໜື່ງທີພັກ,ລັດ ໄດ້ກຳນົດເຂົ້າໃນວຽກງານ 3 ສ້າງ, ໃນໄລ ຍະຜ່ານມາເຫັນວ່າບັນດາກອງບັນຊາການ ປກສ ເມືອງ ກໍ່ໄດ້ເອົາໃຈໃສໃນການຈັດຕັ້ງປະຕິບັດໄດ້ດີເຊິງມັນສະແດງອອກໃນບົດສະຫຼຸບ, ແຕ່ຢາກໃຫ້ເພີມທະວີຂຶ້ນຕື່ມໃນການກວດກາ